|  |  |
| --- | --- |
| Description: grb.TIF | Република СeрбияАвтономна Покраїна Войводина**Покраїнски секретарият за образованє, предписаня, управу** **и национални меншини - национални заєднїци**Булевар Михайла Пупина 16, 21000 Нови СадТ: +381 21 487 42 62;F: +381 21 487 46 14Ounz@vojvodinа.gov.rs |
|  | ЧИСЛО:128-451-759/2016-01 | ДАТУМ: 04.03.2016. року |

На основи члена 3. Правилнїка о додзельованю буджетних средствох Покраїнского секретарияту за образованє,предписаня, управу и национални меншини - национални заєднїци за финансованє и софинансованє програмних активносцох и проєктох за дзвиганє квалитету школярского стандарду у Автономней Покраїни Войводини («Службени новини АПВ», число 16/15), а у вязи зоз Покраїнску скупштинску одлуку о буджету Автономней Покраїни Войводини за 2015. рок («Службени новини АПВ», число54/15),

Покраїнски секретарият за образованє, предписаня, управу и национални меншини - национални заєднїци, розписує

**КОНКУРС**

**ЗА ФИНАНСОВАНЄ И СОФИНАНСОВАНЄ ТРОШКОХ ПРОГРАМНИХ АКТИВНОСЦОХ И ПРОЄКТОХ ЗА ДЗВИГАНЄ КВАЛИТЕТУ ШКОЛЯРСКОГО СТАНДАРДУ У АВТОНОМНЕЙ ПОКРАЇНИ ВОЙВОДИНИ ЗА 2016. РОК**

Покраїнски секретарият за образованє, предписаня, управу и национални меншини - национални заєднїци (у дальшим тексту: Секретарият), у складзе зоз Покраїнску скупштинску одлуку о буджету Автономней Покраїни Войводини за 2016. рок («Службени новини АПВ», число. 54/15) як и Финансийним планом Секретарияту у буджетним 2016. року будзе финансовац/софинансовац трошки програмних активносцох и проєктох за дзвиганє квалитету школярского стандарду у Автономней Покраїни Войводини (у дальшим тексту: АП Войводини). Вкупни средства яки предвидзени за додзельованє по Конкурсу виноша **1.947.500,00 динари.**

Финансийни обовязки буду реализовани у складзе з ликвиднима можлївосцами буджету АП Войводини за 2016. рок.

Право участвовац на Конкурсу маю установи школярского стандарду – доми школярох штреднїх школох, школи з домом школярох, специялни школи з домом школярох, школярски центри, школярски одпочивалїща и школярски културни центри на териториї АП Войводини чий снователь Република Сербия и АП Войводина.

 *Наведзени средства наменєни за:*

* орґанизованє стретнуцох домох школярох у АП Войводини,
* реализацию програмох и проєктох з обласци образованя и воспитаня, култури, уметносци, спорта,
* реализацию рижних манифестацийох,
* уводзенє и отримованє НАССР и ISO стандардох у установох школярского стандарду и
* витворйованє других програмних активносцох и проєктох у функциї дзвиганя уровня школярского стандарду.

**УСЛОВИЯ КОНКУРСА:**

I *Средства ше розподзелює на основи шлїдуюцих критериюмох:*

* значносц програмних активносцох односно проєктох за розвой школярского стандарду у АП Войводини;
* число учашнїкох у програмних активносцох и проєктох ,
* ступень розвитосци єдинки локалней самоуправи на чиєй териториї ше находзи установа школярского стандарду,
* постоянє других жридлох за финансованє програмних активносцох односно проєктох,
* успишна реализация додзелєних средствох з буджету АП Войводини у предходних рокох зоз дорученим звитом и доказами о наменковим и законїтим хаснованю буджетних средствох,
* же програмну активносц и проєкт преважно мож реализовац у чечуцим буджетним року и
* висина вимаганих средствох за реализацию програмних активносцох односно проєктох.

II *Подношитель прияви треба же би приложел ґу прияви:*

* фотокопию акта установи о упису до судского реґистру при компетентним орґану и
* фотокопию потвердзеня о порцийним идентификацийним чишлє.

Секретарият затримує право питац од подношителя вимаганя, по потреби, додатну документацию або информациї.

Нє будзе ше розпатрац нєподполни и нєблагочасни прияви.

**СПОСОБ АПЛИКОВАНЯ**

**Термин за подношенє приявох на Конкурс 31. марец 2016. року.**

Вимаганя ше подноши на конкурсним формуларе Секретарияту (єдна установа подноши лєм єден конкурсни формулар), хтори оверела и подписала овласцена особа подношителя вимаганя.

Прияви зоз потребну документацию ше подноши на адресу:

 Покраїнски секретарият за образованє, предписаня, управу и национални меншини - национални заєднїци – «Конкурс за школярски стандард у АП Войводини - програми и проєкти»

Булевар Михайла Пупина 16

 21000 Нови Сад

Формулар прияви мож превжац на урядовей веб презентациї Покраїнского секретарияту за образованє, предписаня, управу и национални меншини - национални заєднїци: **[www.puma.vojvodina.gov.rs](http://www.puma.vojvodina.gov.rs) од 07. марца 2016. року.**

Резултати Конкурса буду обявени на интернет презентациї Секретарияту.

 Покраїнски секретар,

 Михаль Нїлаш